શિરિષ પંચાલ
શિરિષ જગજીવનદાસ પંચાલ (જન્મ: ૭ માર્ચ ૧૯૪૩) ગુજરાતી ભાષાના વિવેચક અને સંપાદક છે.

જીવન 
તેમનો જન્મ વડોદરામાં થયો હતો. ૧૯૫૮માં એસ.એસ.સી. અને ૧૯૬૪માં મ.સ. યુનિવર્સિટીમાંથી ગુજરાતી વિષય સાથે બી.એ. કર્યા બાદ તેમણે ૧૯૬૬માં એ જ યુનિવર્સિટીમાંથી એ જ વિષયમાં એમ.એ. અને ૧૯૮૦માં પીએચ.ડી.ની પદવીઓ મેળવી. ૧૯૬૫ થી ૧૯૬૭ સુધી બીલીમોરાની કૉલેજમાં અને ૧૯૬૭ થી ૧૯૮૦ સુધી પાદરાની કૉલેજમાં અધ્યાપક રહ્યા હતા. ૧૯૮૦ થી તેઓ મ.સ. યુનિવર્સિટીના ગુજરાતી વિભાગમાં વ્યાખ્યાતા છે.

સર્જન 
ડૉ. સુમન શાહ સંપાદિત સાહિત્યસ્વરૂપ પરિચય શ્રેણી અંતર્ગત નવલકથા (૧૯૮૪) પર તેમણે લઘુપ્રબંધ લખ્યો હતો. કાવ્યવિવેચનની સમસ્યાઓ (૧૯૮૫) એમનો શોધનિબંધ છે. વૈદેહી (૧૯૮૮) એમની નવલકથા છે. જરા મોટેથી (૧૯૮૮) એમનો નિબંધસંગ્રહો છે. આ ઉપરાંત એમણે સુરેશ જોષીની વાર્તાઓનું સંપાદન માનીતીઅણમાનીતી (૧૯૮૨)માં સુરેશ જોષીના નિબંધોનું સંપાદન ભાવયામિ (૧૯૮૪)માં કર્યું છે. રૂપરચનાથી વિઘટન (૧૯૮૬) આધુનિકતાની વિભાવનાને નવેસરથી તપાસતો વિવેચનગ્રંથ છે.

સન્માન 
૨૦૦૯માં વાત આપણા વિવેચનની માટે તેમને સાહિત્ય અકાદમી પુરસ્કાર મળ્યો હતો, જેનો તેમણે અસ્વિકાર કર્યો હતો.

સંદર્ભ

બાહ્ય કડીઓ 
 
 ગુજરાતી સાહિત્ય પરિષદ પર પરિચય

 ગુજરાતી સાહિત્યકાર 
વ્યક્તિત્વ
૧૯૪૩માં જન્મ